ΕΛΛΗΝΙΚΗ ΔΗΜΟΚΡΑΤΙΑ **Σέρρες 21 Ιουνίου 2022**

ΝΟΜΟΣ ΣΕΡΡΩΝ

ΔΗΜΟΣ ΣΕΡΡΩΝ **Αριθμός Πρωτοκόλλου: 30**

**ΚΟΙΝΟΤΗΤΑ ΣΕΡΡΩΝ**

### Π Ρ Ο Σ

1. **Τμήμα Αδειοδοτήσεων και Ρύθμισης Εμπορικών Δραστηριοτήτων του Δήμου Σερρών**
2. **(Υπόψη Κας Μπαρμπουτίδου Αικατερίνης)**

**Υπηρεσία μας**

 Σύμφωνα με τις διατάξεις του άρθρου 84 του Ν.4555/2018, **σας αποστέλλουμε την υπ’ αριθμό 30/ 2022 απόφαση του Συμβουλίου της Κοινότητας Σερρών,** σύμφωνα με την οποία τα παρόντα μέλη του **ΑΠΟΦΑΣΙΣΑΝ ΚΑΤΑ ΠΛΕΙΟΨΗΦΙΑ ΚΑΙ ΓΝΩΜΟΔΟΤΗΣΑΝ ΘΕΤΙΚΑ σχετικά με το θέμα: «Χορήγηση ή μη παράτασης ωραρίου χρήσης μουσικής/μουσικών οργάνων στο κατάστημα ιδιοκτησίας AMIGO MEXICANO IΚΕ στην οδό Κουντουριώτου και Σκρά 6»,** για τους λόγους που αναφέρονται λεπτομερώς στην απόφαση Νο 30/2022 του Πρακτικού **Νο 8** της **8ης** Τακτικής Μεικτής Συνεδρίασης της 8/20-06-2022 του Συμβουλίου της Κοινότητας Σερρών.

Παρακαλούμε για τις περαιτέρω προβλεπόμενες ενέργειές σας, σύμφωνα με το νόμο.

**Η ΑΝΑΠΛΗΡΩΤΡΙΑ ΠΡΟΕΔΡΟΥ**

**ΤΟΥ ΣΥΜΒΟΥΛΙΟΥ**

**ΤΗΣ ΚΟΙΝΟΤΗΤΑΣ ΣΕΡΡΩΝ**

**ΑΙΚΑΤΕΡΙΝΗ ΚΟΥΓΙΟΥΜΤΖΗ - ΤΣΟΧΑΤΖΙΔΟΥ**

**Κοινοποίηση:**

**AMIGO MEXICANO IΚΕ**

**Κουντουριώτου και Σκρά 6**

**Σέρρες**

**ΠΡΑΚΤΙΚΟ 8ο έτους 2022**

**ΣΥΜΒΟΥΛΙΟ ΚΟΙΝΟΤΗΤΑΣ ΣΕΡΡΩΝ (Συνεδρίαση 8η)**

Στις Σέρρες, σήμερα την **20η του μηνός Ιουνίου 2022, ημέρα ΔΕΥΤΕΡΑ, με ώρα έναρξης την 19.00 και ώρα λήξης 21.00,**  συνεδρίασε το ως άνω Συμβούλιο δια ζώσης και ταυτόχρονα με τηλεδιάσκεψη σύμφωνα με την υπ.αριθ.643/69472/24-09-2021 εγκύκλιο του Υπουργείου Εσωτερικών «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας», ύστερα από την **με αριθμό 8/15-06-2022** **έγγραφη πρόσκληση του Προέδρου του,** η οποία στάλθηκε με email σε όλους τους Συμβούλους, σύμφωνα με τις διατάξεις της παρ.6 του άρθρου 77 του Ν.4555/2018.

 Κατά την έναρξη της συνεδρίασης διαπιστώθηκε ότι από το σύνολο των δεκαπέντε (15) Συμβούλων της Κοινότητας Σερρών  **ήταν παρόντες οι δώδεκα(12) Σύμβουλοι και απόντες οι τρείς(3), ως εξής:**

**ΠΑΡΟΝΤΕΣ:**

1. Ρίζος Γεώργιος (Πρόεδρος Συμβουλίου), 2) Κουγιουμτζή - Τσοχατζίδου Αικατερίνη, 3)Τσιάπος Σταύρος, 4) Σίμογλου Φωτεινή, 5) Αναστασιάδης Άγγελος, 6) Ζγούρας Ευάγγελος, 7) Δρόντζας Κωνσταντίνος, 8) Τσακίρογλου Φωτεινή, 9) Βασιλειάδης Γεώργιος, 10) Μαυρουδάκη Χριστίνα, 11) Παπαδόπουλος Ανέστης, 12) Στύλλας Γεώργιος.

**ΑΠΟΝΤΕΣ:**

1) Καλημεράκη - Σταυροπούλου Γεωργία, 2) Αραμπατζή Ελεάνα, 3)Μουρουζίδου Ελισσάβετ.

 **Μετά την διαπίστωση απαρτίας, η Αναπληρώτρια Προέδρου, πραγματοποίησε την Μεικτή Συνεδρίαση του Συμβουλίου της Κοινότητας** και οι απαντήσεις επί του …ου θέματος της ημερήσιας διάταξης, στάλθηκαν από τους Συμβούλους με email, στο email της Γραμματείας της Κοινότητας Σερρών.

1. **ΑΠΟΦΑΣΗ 30 / 2022**

**ΠΕΡΙΛΗΨΗ: «Χορήγηση ή μη παράτασης ωραρίου χρήσης μουσικής/μουσικών οργάνων στο κατάστημα ιδιοκτησίας AMIGO MEXICANO IΚΕ στην οδό Κουντουριώτου και Σκρά 6».**

**Εισήγηση από:** Το Τμήμα Αδειοδοτήσεων & Ρύθμισης εμπορικών Δραστηριοτήτων.

**Ο Συντάξας:** Μώραλης Χρήστος

**Η Προϊσταμένη:** Μπαρμπουτίδου Αικατερίνη

**Ο Διευθυντής:** Σουλιώτης Μιχαήλ

 Κατά την παρουσίαση του **6ου** θέματος εκτός της ημερήσιας διάταξης στην παραπάνω (Δια μεικτής συνεδρίασης), το οποίο **συζητήθηκε σύμφωνα με την υπ’ αριθμό 8/15-06-2022 εισήγηση** της Προϊσταμένης του Τμήματος Αδειοδοτήσεων & Ρύθμισης εμπορικών Δραστηριοτήτων του Δήμου Σερρών, **η κ.Αικατερίνη Κουγιουμτζή-Τσοχατζίδου, ως Αναπληρώτρια Προέδρου Συμβουλίου της Κοινότητας Σερρών,** έθεσε υπόψη των μελών του Συμβουλίου, ότι θα προχωρήσουν στη **λήψη απόφασης** σχετικά με το θέμα: **« Χορήγηση ή μη παράτασης ωραρίου χρήσης μουσικής/μουσικών οργάνων στο κατάστημα ιδιοκτησίας AMIGO MEXICANO IΚΕ στην οδό Κουντουριώτου και Σκρά 6»,** μέσω email, στο email της Κοινότητας, το οποίο έχει ως εξής:

Σας γνωρίζουμε ότι το ωράριο λειτουργίας της μουσικής καθορίζεται από την παρ.3 του άρθρου 3 της 3/1996 Αστυνομικής Διάταξης ως εξής : Για τη χειμερινή περίοδο μέχρι τις **22:00** ώρα, για τη θερινή περίοδο μέχρι τις **23:00** ώρα και μπορεί να παρασταθεί μέχρι τις **03:00** ώρα για τα καταστήματα που λειτουργούν σε κλειστό χώρο και μέχρι τις **02:00** ώρα για τα καταστήματα που λειτουργούν σε ανοιχτό χώρο. Σε όλες τις ανωτέρω περιπτώσεις η ένταση των μουσικών οργάνων πρέπει να είναι χαμηλή, ανάλογα με το χώρο, ώστε να δημιουργείται ευχάριστη ατμόσφαιρα στο κατάστημα.

Η παράταση δίδεται εφόσον το ζητήσει ο ενδιαφερόμενος λαμβανομένων υπόψη της θέσης του καταστήματος σε σχέση με τους γύρω κατοικημένους χώρους, το είδος των μουσικών οργάνων και με την προϋπόθεση ότι δεν διαταράσσεται η ησυχία των περιοίκων.

Η κ. Ντισλή Ευαγγελία ως εκπρόσωπος της εταιρείας AMIGO MEXICANO ΙΚΕ υπέβαλε την με αριθμ. πρωτ.19912/14-6-2022 αίτηση με την οποία ζητά την χορήγηση παράτασης ωραρίου μουσικής/μουσικών οργάνων εντός και εκτός του καταστήματος της, που δραστηριοποιείται ως επιχείρηση αναψυχής και μαζικής εστίασης στην οδό Κουντουριώτου και Σκρά 6 .

 Για το συγκεκριμένο κατάστημα δεν έχει βεβαιωθεί παράβαση που να αφορά την Παράβαση ωραρίου λειτουργίας, την κοινή ησυχία και την Παραβίαση των όρων λειτουργίας .

Κατόπιν των ανωτέρω παρακαλούμε, σύμφωνα με τις διατάξεις του άρθρου 80 του Ν.3463/2006 « Κύρωση του Κώδικα Δήμων και Κοινοτήτων » ( ΦΕΚ 114/8-6-2006 ΤΑ ), **για την λήψη απόφασης παράτασης ή όχι** **της χρήσης μουσικών οργάνων η ηχητικού συστήματος εντός του εν λόγω καταστήματος .Σε περίπτωση θετικής απόφασης ,να καθορισθεί το χρονικό διάστημα για το οποίο θα δοθεί η παράταση**  **λαμβάνοντας υπ' όψη και τα κάτωθι:**

* **Την ημερομηνία λήξης της σχολικής χρονιάς 30-06.**
* **Την ημερομηνία έναρξης της σχολικής χρονιάς 01-09.**

Η **κ.Αικατερίνη Κουγιουμτζή-Τσοχατζίδου, ως Αναπληρώτρια Προέδρου Συμβουλίου της Κοινότητας Σερρών** έθεσε υπόψη των μελών του Συμβουλίου ότι θα προχωρήσουν στη λήψη απόφασης για το θέμα: **«Χορήγηση ή μη παράτασης ωραρίου χρήσης μουσικής/μουσικών οργάνων στο κατάστημα ιδιοκτησίας AMIGO MEXICANO IΚΕ στην οδό Κουντουριώτου και Σκρά 6».**

Τα παρόντα μέλη του Συμβουλίου της Κοινότητας Σερρών, έχοντας πάντα ως γνώμονα το κοινό καλό και το συμφέρον των Σερραίων δημοτών σχετικά με το ως άνω θέμα, αφού έλαβαν σοβαρά υπόψη τους τα εξής:

* Τις διατάξεις του άρθρου 84 του Ν. 4555/2018,
* Την με αριθμό πρωτοκόλλου 19912/14-6-2022 αίτηση της ενδιαφερομένης,
* Την παρ.3 του άρθρου 3 της 3/1996 της Αστυνομικής Διάταξης,
* Την περ. Ιδ παρ. 1 του άρθρου 83 του Ν. 3852/2010, όπως συμπληρώθηκε με

 την παρ. 7 του άρθρου 5 του Ν. 4623/19,

* Τις διατάξεις του άρθρου 80 του Ν. 3463/2006 «Κύρωση του Κώδικα

 Δήμων και Κοινοτήτων»,

* Την ημερομηνία έναρξης (01-09) και λήξης της σχολικής χρονιάς (30-06),
* Τις επισημάνσεις της ως άνω εισήγησης η οποία αναφέρει ότι θα πρέπει να ληφθεί

 υπόψη η θέση του καταστήματος σε σχέση με τους γύρω κατοικημένους χώρους,

* Τους όρους και τις προϋποθέσεις περί διατάραξης κοινής ησυχίας των περιοίκων,
* Τις μελλοντικές απαιτήσεις που ενδέχεται να δημιουργηθούν για τον ίδιο λόγο από αλλά ομοειδή καταστήματα της πόλης των Σερρών.

Γι’ τους προαναφερθέντες βασικούς λόγους,

**ΑΠΟΦΑΣΙΣΑΝ ΚΑΤΑ ΠΛΕΙΟΨΗΦΙΑ και ΓΝΩΜΟΔΟΤΗΣΑΝ ΘΕΤΙΚΑ**

**(ΜΕΙΚΤΗΣ ΣΥΝΕΔΡΙΑΣΗΣ)**

 για την χορήγηση παράτασης ωραρίου χρήσης μουσικής/μουσικών οργάνων στο κατάστημα ιδιοκτησίας AMIGO MEXICANO IΚΕ στην οδό Κουντουριώτου και Σκρά 6, εντός του εν λόγω καταστήματος, και για χρονική διάρκεια **1 (ένα) έτος, ως εξής:**

 Ο Πρόεδρος της Κοινότητας Σερρών κ. Ρίζος Γεώργιος, **ψήφισε ΝΑΙ,** στην παράταση ωραρίου λειτουργίας για διάρκεια **1 έτους,** και για το χρονικό διάστημα που προβλέπει ο νόμος μόνο και εφόσον δεν διαταράσσεται η κοινή ησυχία των περιοίκων.

 Οι κ.κ.Αναστασιάδης Άγγελος, Δρόντζας Κωνσταντίνος, Τσιάπος Σταύρος, Κουγιουμτζή-Τσοχατζίδου Αικατερίνη, Σίμογλου Φωτεινή, Ζγούρας Ευάγγελος, Τσακίρογλου Φωτεινή, Παπαδόπουλος Ανέστης, Βασιλειάδης Γεώργιος, Μαυρουδάκη Χριστίνα, **ψήφισαν ΝΑΙ για 1 έτος.**

 Ο κ.Στύλλας Γεώργιος, **ψήφισε ΝΑΙ, για 2 έτη, (ΧΕΙΜΕΡΙΝΟ-ΘΕΡΙΝΟ).**

1. **ΤΟ ΣΥΜΒΟΥΛΙΟ ΤΗΣ ΚΟΙΝΟΤΗΤΑΣ ΣΕΡΡΩΝ**

 **Η** **ΑΝΑΠΛΗΡΩΤΡΙΑ ΠΡΟΕΔΡΟΥ**

 **ΑΙΚΑΤΕΡΙΝΗ ΚΟΥΓΙΟΥΜΤΖΗ-ΤΣΟΧΑΤΖΙΔΟΥ ΤΑ ΜΕΛΗ**

 **1. Ρίζος Γιώργος**

 **2. Αναστασιάδης Άγγελος**

 **3.** **Σίμογλου Φωτεινή**

 **4. Ζγούρας Ευάγγελος**

 **5. Δρόντζας Κωνσταντίνος**

 **6. Τσιάπος Σταύρος**

 **7. Τσακίρογλου Φωτεινή**

 **8. Βασιλειάδης Γεώργιος**

 **9. Μαυρουδάκη Χριστίνα**

 **10.Παπαδόπουλος Ανέστης**

 **11.Στύλλας Γεώργιος**

**Σέρρες 21/ 06/ 2022**

**Ο ΑΝΑΠΛΗΡΩΤΡΙΑ ΠΡΟΕΔΡΟΥ ΤΟΥ ΣΥΜΒΟΥΛΙΟΥ**

**ΤΗΣ ΚΟΙΝΟΤΗΤΑΣ ΣΕΡΡΩΝ**

**ΑΙΚΑΤΕΡΙΝΗ ΚΟΥΓΙΟΥΜΤΖΗ -ΤΣΟΧΑΤΖΙΔΟΥ**

 **ΑΠΟΦΑΣΗ ΚΟΙΝΟΤΗΤΑΣ ΣΕΡΡΩΝ**

**Αριθμός Πρωτοκόλλου: 30 Αριθμός Απόφασης: 30/2022**

 **Συνεδρίαση: 8/20-06-2022**

**ΘΕΜΑ: «Χορήγηση ή μη παράτασης ωραρίου χρήσης μουσικής/μουσικών οργάνων στο κατάστημα ιδιοκτησίας AMIGO MEXICANO IΚΕ στην οδό Κουντουριώτου και Σκρά 6».**